- Elias Charalambous, mesaj direct după FCSB – Sepsi 2-1
- Tehnicianul roș-albaștrilor a rămas cu picioarele pe pământ
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Elias Charalambous a avut un mesaj direct după FCSB – Sepsi 2-1. Tehnicianul roș-albaștrilor nu s-a ferit de cuvinte și a spus că echipa sa nu a realizat încă nimic, chiar dacă este la 7 puncte de locul 2.
Duelul dintre FCSB și Sepsi a contat pentru prima etapă din playoff-ul Ligii 1. Partida de pe Arena Națională a fost în format LIVE TEXT pe AS.ro.
Elias Charalambous, mesaj direct după FCSB – Sepsi 2-1
Elias Charalambous a spus că jucătorii săi au avut o reacție bună după 0-4 cu Rapid și că victoria de pe Arena Națională este una importantă. Totuși, cipriotul a menționat că elevii săi trebuie să rămână motivați în continuare, având în vedere că orice echipă le poate pune probleme roș-albaștilor.
De asemenea, acesta le-a mulțumit suporterilor și a dezvăluit că echipa a avut mare nevoie de fani la partida cu Sepsi.
"A fost important să începem playoff-ul cu o victorie. Sunt doar 3 puncte în plus, trebuie să rămânem umili. Nu am realizat nimic, trebuie să continum să muncim. De săptămâna viitoare trebuie să începem din nou să muncim.
După meciul cu Rapid a trebuit să avem o reacție, să câștigăm următorul meci. Asta am vrut astăzi, să obținem cele 3 puncte.
Chiar dacă am câștigat, nu s-a întâmplat nimic. Trebuie să rămânem umili și să continuăm.
Adversarii nu au avut ocazii, au atacat doar când am făcut noi greșeli. Am decis să facem anumite schimbări, ok, dar important este că am câștigat meciul!
Coman este un jucător foarte important pentru noi. Dacă un jucător ia mingea în careul lui și o ține la picior înseamnă că are încredere. Greșelile sunt o parte din meci, dar datorită golului său am reușit să câștigăm.
Pentru mine este bine să avem 7 puncte peste adversari, dar sincer să fiu nu înseamnă prea mult. Mai avem 9 finale de jucat, trebuie să tratăm aceste meciuri ca pe niște finale.
Toate echipele ne pot pune probleme. Craiova a urcat acum pe 2. Orice se poate schimba în fiecare spătămână.
Vreau să le mulțumesc fanilor! Le-am cerut să fie alături de echipă. Am spus că avem nevoie mai mult ca oricând de ei la meciul de astăzi.", a spus Elias Charalambous, la digisport.ro.
Florinel Coman, reacţie uluitoare despre penalty-ul pe care l-a comis
"Mbappe de România" a vorbit despre victoria din partida cu Sepsi, care i-a dus pe roș-albaștrii la 7 puncte de Universitatea Craiova și Rapid, formații care se află pe locurile 2 și 3 ale playoff-ului. Totodată, acesta a recunoscut faptul că a încercat să îl păcălească pe arbitru, atunci când a făcut penalty-ul din care covăsnenii au marcat.
"Venim după o înfrângere usturătoare. Două zile foarte grele după meci, două zile nedormite, stres, gânduri necurate. Ăsta este fotbalul, la o săptămână ai şansa să te remarci din nou.
Este un plus, normal. Ne-am bucurat, până la urmă nici nu mai ştii dacă să te bucuri sau nu. Erau 15 puncte, sunt 7 acum, înainte de meci erau 4.
(n.r. despre gol) L-am simţit, am simţit fundaşul, m-am uitat înainte să primesc mingea, mi-am uitat Am vorbit cu cineva înainte de meci şi mi-a spus să îi dau în scurt.
La penalty, calc şi eu o dată şi fac penalty. E penalty, clar. În meci am reacţionat ca şi cum n-ar fi fost. Dar e normal să încerci ceva pentru tine.
Înainte urmăream echipele, acum urmărim să nu fim urmăriţi. Cred că vom fi campioni.
Am avut ocazia cu stângul. Am ieşit pentru că nu mai puteam, am făcut foarte multe sprinturi. Am zis să îi las locul unui coleg mult mai proaspăt care ştiam că va da totul pentru echipă.
Mă bucur că am fost convocat. Îmi era dor de naţională, de colegi. De-abia aştept să începem treaba pentru că a trecut foarte repede timpul de la calificare. De-abia aştept să ne pregătim şi să facem o figură frumoasă", a spus Florinel Coman